Villa Møllebakken i Tønsberg ble oppført som privatbolig for skipsreder Johannes Bull i 1890. Bygningen har siden blant annet huset Tønsberg bibliotek 1946–1992. I dag er det selskapslokaler og kulturaktiviteter i huset. Foto: Juni 2017 
**Villa Møllebakken** er en villa på Haugar i Tønsberg. Den ble opprinnelig bygd i sveitserstil, men har nå en blanding av ulike stilarter etter flere moderniseringer. Innvendig er det fremdeles mange detaljer i louis-seize- og jugendstil.

Den ble oppført i 1890 som privatbolig for skipsreder Johannes Bull. Halfdan Wilhelmsen flytta inn i 1905 og bygde det ut. Tønsberg kommune tok over i 1939, og fra 1946 til 1992 ble det brukt som lokaler for Tønsberg og Nøtterøy bibliotek. Da biblioteket flytta ut i 1992, ble det vurdert å rive bygget. Den ble imidlertid funnet verneverdig. 

Villa Møllebakken ble opprinnelig bygd i sveitserstil. Foto: Peter Fiskerstrand, februar 2015 
Widerøes flyfoto av Tønsberg 1947 viser mange bygninger som siden er erstatta med kjøpesentre og annet. I bakgrunnen over midten av bildet kan en se Haugar (Møllebakken) med daværende Tønsberg sjømannsskole. Mellom trærne skimtes også Villa Møllebakken som ble bibliotek etter krigen. Foto: Vestfoldmuseene 
På bystyremøtet i Tønsberg 2. september 1992 ble det vedtatt å overdra eiendommen til Stiftelsen Tønsberg gamle Bibliotek. Viktige personer i kampen mot riving hadde vært Fredrik (Arneberg) Prinz, Per Kolstad, Bjørn L. G. Bråthen og Frode Kjelsrud samt en liste med rundt 80 navn, med Gustav Wilhelm og Jorunn Wedel-Jarlsberg i spissen.

Villaen har en grunnflate på ca 600 m2, i halvannen etasje, som nesten fullt ut er tatt i bruk til kontor-, utleie- og kulturformål. I overdragelsespapirene som ble underskrevet 15. desember 1993, stod det blant annet at «tomten skal benyttes til kulturformål». Først på 2000-tallet fikk stiftelsen selv tatt ordentlig tak i dette. Blant kulturaktiviteter med forbindelse til Villa Møllebakken er Litterær Salong, Villa Klassisk og tidsskriftet *KULT*.

Det første styret i Stiftelsen Tønsberg gamle Bibliotek bestod av Kaare Nicolay Bergløff, Anne Thovsen, Hans Chr. Sondresen og Jan–Cato Andreassen. Styret i den nåværende Stiftelsen Villa Møllebakken består våren 2023 av Tor Inge Moseid (leder), Randi Dalevold, Ole Harald Flåten, Trond Arne Crame, Cecilie Haraldsen, Randi Dalevold, Thore Johan Sande og Marit Nestås.

* Veien fra Sankt Olavs gate opp Møllebakken går videre til Snorres gate og Haugar Kunstmuseum øverst på Haugar. Foto: Fortegnet panoramafoto juli 2017Veien fra Sankt Olavs gate opp Møllebakken går videre til Snorres gate og Haugar Kunstmuseum øverst på Haugar. Foto: Fortegnet panoramafoto juli 2017
* Parkhagen foran Villa Møllebakken med en kopi av den etruskiske bronsestatuen «Den kapitolske hunnulven» (Lupa Capitolina som ammer Romulus og Remus). Stoltenbergs gate til høyre i bildet. Foto: Fortegnet panoramafoto juli 2018Parkhagen foran Villa Møllebakken med en kopi av den etruskiske bronsestatuen «Den kapitolske hunnulven» (*Lupa Capitolina* som ammer Romulus og Remus). Stoltenbergs gate til høyre i bildet. Foto: Fortegnet panoramafoto juli 2018
* Langs Snorres gate bak villaen er det parkeringsplasser.  Foto: Fortegnet panoramafoto juli 2018Langs Snorres gate bak villaen er det parkeringsplasser.  Foto: Fortegnet panoramafoto juli 2018

Referanser
----------

1. 1 2  Kaare Nicolay Bergløff (2017). «Stiftelsen Villa Møllebakken 25 år». *KULT* (1): 52–54. CS1-vedlikehold: Dato og år (link)
2. ↑  «Nøkkelopplysninger fra Enhetsregisteret - Brønnøysundregistrene». *w2.brreg.no*. Besøkt 11. mai 2023.

Eksterne lenker
---------------

* (en) Villa Møllebakken – kategori av bilder, video eller lyd på Commons
* Villa Møllebakkens hjemmeside